ടോണി ഹിൽ (ജനനം: 26 ജൂൺ 1951, ഓക്ലാൻഡ്, ന്യൂസിലാൻഡ്) ഒരു ന്യൂസിലാൻഡ് അന്താരാഷ്ട്ര ക്രിക്കറ്റ് അമ്പയറാണ്. "അന്തോണി ലോയ്ഡ് ഹിൽ" എന്നാണ് അദ്ദേഹത്തിന്റെ യഥാർത്ഥ പേര്. ന്യൂസിലാൻഡും, സിംബാബ്‌വെയും തമ്മിൽ 1998ൽ നേപ്പിയറിൽ വെച്ച് നടന്ന ഏകദിന മത്സരത്തിലാണ് അദ്ദേഹം തന്റെ അമ്പയറിങ് അരങ്ങേറ്റം നടത്തിയത്. തുടർന്ന് 2001ൽ ടെസ്റ്റിലും, 2005ൽ ട്വന്റി 20യിലും അദ്ദേഹം അമ്പയറിങ് അരങ്ങേറ്റം കുറിച്ചു. 2007ൽ ക്രിക്കറ്റ് ലോകകപ്പിലെ ഗ്രൂപ്പ് എ മത്സരങ്ങൾ നിയന്ത്രിക്കാനായി അദ്ദേഹം തിരഞ്ഞെടുക്കപ്പെട്ടു. 2009ൽ ഐ.സി.സി. അമ്പയർമാരുടെ എലൈറ്റ് പാനലിലേക്കും അദ്ദേഹം തിരഞ്ഞെടുക്കപ്പെട്ടു.